《咏园中梅花》
明代·皇甫濂

上月青阳启曙晖，园梅变腊识春归。
花犹并雪凌芳遍，叶似含情弄影微。
索落机前纨自怯，香分奁外镜堪依。
由来物序兼愁思，一咏何郎欲和稀。

作者简介：（1508—1564）明苏州长洲人，字子约，号理山。皇甫录第四子。嘉靖二十三年进士。初授工部都水主事，母丧除，起故官，谪河南布政司理问，终兴化同知。好学工诗。有《逸民传》、《水部集》。